Դիքսի մաֆիա

**Դիքսի Մաֆիա,** կամ **Դիքսի Մոբ,** ամերիկյան հանցավոր կազմակերպություն, որը կազմված է հիմնականում ամերիկացի սպիտակամորթ հարավցիներից և հիմնված է Միսիսիպի նահանգի Բիլոքսի քաղաքում, որը գործում է հիմնականում ամբողջ Հարավային Միացյալ Նահանգներում առնվազն 1960-ականների վերջից: Խմբերի գործունեությունը ներառում է գողացված ապրանքների, ապօրինի ալկոհոլի և անօրինական թմրանյութերի տեղափոխումը։

## Վաղ օրեր
Դեռ 1960-ական թվականներին Դիքսի մաֆիան եղել է շրջագայող հանցագործների մի խումբ, որոնք կատարում էին բնակարանային թալաններ, կողոպուտներ և գողություններ: Խմբերը չեն ունեցել սահմանված հիերարխիա, և խմբերում գործել է այն հայեցակարգը, որ ով ավելի շատ գումար է վաստակում, հենց նա էլ արժանի է խմբի ղեկավարը լինելու: Չնայած ոչ պաշտոնական կառույցին, Դիքսի մաֆիան ուներ մեկ կանոն, որին անդամները պետք է ենթարկվեին. «Դու չպիտի մատնվես ոստիկաններին»։

Ի տարբերություն ամերիկյան մաֆիայի անդամների, Դիքսի մաֆիայի անդամները կապված չեն եղել կոնկրետ ընտանիքի կամ երկրի հետ: Նրանք տարբեր ազգություններ ներկայացնող անհատներ էին, որոնք ունեին ընդհանուր նպատակ՝ գումար աշխատել և վերահսկել ապօրինի գոմար աշխատելու գործողությունները ցանկացած միջոցներով, ներառյալ ազդեցության առևտուրը, պետական պաշտոնյաներին կաշառելը և սպանությունները:

Խումբը հայտնություն ձեռք բերեց պայմանագրային սպանություններ իրականացնելով, մասնավորապես սեփական խմբի նախկին անդամների դեմ։ 1960-ականների սկզբից մինչև 1980-ականների վերջը, տասնյակ մարդիկ սպանվեցին (սովորաբար գնդակահարվեցին) Դիքսի մաֆիայի անդամների կողմից: Ամենից շատ մարդիկ սպանվել են այն պատճառով, որ ցուցմունքներ են տվել կամ սպառնացել են ցուցմունք տալ մաֆիայի դեմ:

«The Strip»-ը, որը գտնվում էր Միսիսիպիում, եղել է Դիքսի մաֆիայի հիմնական բազան, իսկ Մայք Գիլիչը կրտսերը, խմբի ոչ պաշտոնական, բայց *դե ֆակտո* ղեկավարն էր: Խորվաթական ծագում ունենալով և մեծ ու աղքատ ընտանիքի զավակ լինելով, նա մեծացել էր քաղաքի Point Cadet շրջանում՝ նա ժամանակի ընթացքում դարձավ հարուստ ձեռնարկատեր: Նա ուներ մի շարք մոթելներ և գիշերային ակումբներ: Նրան ճանաչում և վստահում էին Դիքսի մաֆիայի գրեթե բոլոր անդամները, հատկապես նրանք, ովքեր ոչ մեկին չէին վստահում: Շերիի սպանությունների գործով քննիչներից մեկի խոսքերով՝ «Պարոն Մայքը ղեկավարում է հանցագործների փոստատունը։ Նա իրենց բանկիրն է»։

Գիլիչը նաև Քիրքսի ՄակՔորդ Նիքս կրտսերի հովանավորն ու պաշտպանն էր, ով հանցախմբի ամենանշանավոր անդամներից մեկն էր: 1965 թվականի դեկտեմբերին, 22 տարեկան հասակում, Նիքսին ձերբակալեցին Արկանզաս նահանգի Ֆորթ Սմիթ քաղաքում անօրինական զենք կրելու կասկածանքով: Նրա հին ընկերոջ՝ Խուանդա Ջոնսի, ով այնտեղի բորդելի սեփականատերն էր, և Նիքսը կապվեց Ջոնսի դեռահաս դստեր՝ Շերի Լա Ռայի հետ: Հետագա տարիներին նա առանցքային դեր է խաղացել Նիքսի գործողություններում, ներառյալ անմիջական կապերը Վինս և Մարգարեթ Շերիի սպանությունների հետ: Էդվարդ Հյումսը 1994 թվականին իր *«Միսսիսիպի ցեխ*» գրքում նկարագրել է նրանց սպանությունները և Գիլիչի, Նիքսի, Բոբի Ֆաբիանի և մյուսների հետագա հետաքննությունը, ովքեր ուղիղ կերպով ներգրավված են եղել սպանությունների մեջ: Հարևան Օկլահոմայում իր հոր կապերի օգնությամբ Նիքսը կարողացավ խոսափել Ֆորտ Սմիթում զենք կրելու մեղադրանքներից և վերադարձավ իր կրիմինալ կյանքին: Նա կասկածվում էր Հարի Բենեթ անունով խաղամոլի ավազակային ոճով սպանության մեջ, ով պատրաստվում էր նահանգի ապացույցները դարձնել Դիքսի մաֆիայի մի քանի անդամների դեմ: Թեև Նիքսի ներգրավվածությունը Բենեթի սպանությանը այդպես էլ չապացուցվեց, այս միջադեպը հանգեցրեց մի շարք սպանությունների, որոնց հետևանքով վեց նահանգներում 25 մարդ մահացավ հաջորդ չորս տարիների ընթացքում:

Քիրքսի ՄակՔորդ Նիքսը կասկածվում էր Թենեսիի Շերիֆ Բուֆորդ Պուսերի մահափորձի կազմակերպման և Պուսերի կնոջ սպանության մեջ: Նիքսը նաև դատապարտվել է Նյու Օռլեանի մթերային ապրանքների սեփականատեր Ֆրենկ Կորսոյի սպանության համար: Ենթադրվում էր, որ սպանության պահին Նիքսն աշխատում էր Տեխաս նահանգի Քլարկսվիլ քաղաքում Դարել Ուորդի մոտ: Ուորդը Չիկագոյի ամբոխի ղեկավար Սեմ Ջանկանայի հայտնի համախոհն էր, և համարվում է, որ վերահսկում էր կազմակերպված հանցավորությունը և ավազակային հարձակումները Տեխասում, Լուիզիանայում, Արկանզասում և Միսիսիպիում: Դիքսի Մաֆիան ամուր կապ ուներ State Line Mob-ի և խմբի առաջնորդ Կարլ Դուգլաս Ուայթի հետ։

## Հիմնադրում
Դիքսի Մաֆիան հիմնադրվել է այն Ապալաչյան նահանգներում, որտեղ ակտով էր ռեգիոնալիզմը, ինչը սկիզբ էր առել Վիսկիի ապստամբության և անջատողական շարժման ժամանակ, ինչի արդյունքում կարճ ժամանակով ստեղծվել էր Ֆրանկլին նահանգը ( Արևելյան Թենեսի ): Դիքսի Մաֆիան ուներ այն տեսակետը, որ դաշնային կառավարությունը ճնշող է, և որ կառավարության դեմ հանցավոր պայքարը արդարացված է։ Մաֆիան հիմնականում գործում էր Տեխասում, Լուիզիանայում, Արկանզասում, Ջորջիայում, Միսիսիպիում և Ալաբամայում, մասնավորապես Բիրմինգհեմ, Բաթոն Ռուժ, Հաթիսբուրգ, Կորինթ, Դալլաս և Ատլանտա քաղաքներում: Խմբավորման որոշ հանցավոր գործողություններ իրականացվել են իրենց գործունեության հիմնական տարածքների ավելի դժվար հասանելի հատվածներում, ինչը դժվարացնում է խմբին և նրանց գործունեության կասեցման պրոգրեսսը։ 

Դիքսի մաֆիան իր հանցագործությունների մեծ մասը կատարում էր այն տարածքներում, որտեղ չկային ուժեղ, համակարգված իրավապահ մարմիններ, հատկապես փոքր համայնքներում (օրինակ՝ Անդալուզիա): Փոքր քաղաքների և շրջանների իրավապահ մարմինները, հատկապես հարավի ավելի աղքատ հատվածներում մինչև 1990-ականները, սովորաբար չունեին անհրաժեշտ սարքավորումներ և իրենց շարքերում հազվադեպ ունեին սպաներ, ովքեր ունեն սպանությունների կամ կազմակերպված հանցագործությունների հետաքննության մեծ փորձ:

Դիքսի Մաֆիայի անդամները սովորաբար ստեղծում էին փոքր, օրինական թվացող բիզնեսներ, ինչպիսիք են հնաոճ իրերի առևտուրը: Այս բիզնեսները մաֆիայի անդամներին հնարավորություն էին տալիս գնել և վաճառել գողացված իրեր: 

Խմբավորման անդամների մի մասը նախկին նահանգային կամ դաշնային բանտարկյալներ էին: Անդամները սովորաբար հավաքագրվում էին հենց բանտում գտնվելու ժամանակ. Բռնի վարքագծի պատմությունը, ընդհանուր առմամբ, անդամ դառնալու նախապայման էր: Ըստ *Las Vegas Review-Journal* ամսագրում հրապարակված հոդվածի, հանցախումբը հայտնի էր նրանով, որ բռնի ուժով հավաքում էր խաղատների և ստրիպտիզ ակումբների պարտքերը:

«Դիքսի Մաֆիա» և «Հարավային մաֆիա» տերմինները մշտապես փոխադարձաբար օգտագործվել են։ Այն հարցը, թե արդյոք «Դիքսի մաֆիայի» և «Հարավային մաֆիայի»  լրագրողական և գրական հիշատակումները վերաբերում են նույն խմբին, բոլորովին ուսումնասիրված չէ: Ուստի, այս տերմինները դարձել են ընդհանուր հղում հարավային նահանգներում գործող ցանկացած անօրինական խմբավորումների համար։

## Ներթափանցում իրավապահ մարմիններ
Դիքսի մաֆիան հատկապես հայտնի էր նրանով, որ ներթափանցում էր իրավապահ մարմինների շարքեր հարավային շատ աղքատ շրջաններում. անդամները հեշտությամբ օգտագործում էին իրենց ազդեցությունը և գումարները և ստանում էին շերիֆի կամ երդվյալ տեղակալների պաշտոններ: Հետաքննությունների դաշնային բյուրոն զեկուցել է այս դեպքերի մասին. «Այս ամենը վերահսկողությունից դուրս էր», - ասել է պաշտոնաթող հատուկ գործակալ Քիթ Բելը, նկատի ունենալով կոռուպցիայի մակարդակը Բիլոքսիում և Հարիսոն կոմսությունում։ Կոռուպցիան այնքան տարածված էր, որ 1983 թվականին դաշնային իշխանությունները Հարիասոնի շրջանի շերիֆի գրասենյակը օգտագործում էին որպես հանցավոր կազմակերպության բազա։ Դիքսի Մաֆիայի շերիֆները և նրանց հավատարիմ սպաները «ամեն ինչ անօրինական էին անում [այնտեղ]... Փողի համար [նրանք] ազատում էին բանտարկյալներին կոմսության բանտից, պաշտպանում էին թմրանյութերի առաքումները և թաքցնում փախածներին: Ինչի մասին կարող եք մտածել, նրանք դրանում անպայման ներգրավված էին»։ Որոշ վայրերում այս խնդիրն  այնքան լուրջ էր, որ «տեղի կոռումպացված շերիֆներն ու պատգամավորները պարբերաբար շորթում էին տեղական բիզնեսները, աջակցում մարմնավաճառությանը և որոշ դեպքերում սառնասրտորեն սպանում իրենց քաղաքական հակառակորդներին»։

## Ժողովրդական մշակույթում
Դիքսի մաֆիան ներկայացված է ամերիկյան *«Արդարացված»*, *«Claws»*, *«Արդար թանկարժեք քարեր»* և *«Երիտասարդ Շելդոն»* հեռուստաշոուներում։ Խումբը *[[Mafia III]]* տեսախաղում գլխավոր հերոսի հակառակորդ հանցախմբերից մեկն է։

## Ծանոթագրություններ

## Արտաքին հղումներ
* Դիքսի մաֆիայի ներսում. Մահվան քաղաքականությունը 
* Dixie Mafia. Prison Gang Profile
* Discovery Times, Dixie Mafia 

Կատեգորիա:1960-ականներին հիմնադրված կազմակերպություններ
Կատեգորիա:Webarchive template wayback links